stanford-oval/wikipedia huggingface dataset:
Lapsityövoima Venäjällä ja Neuvostoliitossa 1800–1900-luvulla
Lapsityövoima Neuvostoliiton aikana

Neuvostoliiton aikana lasten työnteko oli kiellettyä, ellei sille ollut valtion määräämää oikeutusta tai tarvetta. Lapsityövoima ei ollut hyväksyttävää ideologisesti ja oikeudellisesti, eikä sillä myöskään ollut paikkaa komentotaloudessa. Neuvostoliiton talous oli hallinnollisesti määrättyä, ja työvoiman liikkuvuus ja työmarkkinat olivat tarkasti säänneltyjä. Lasten yhteiskunnallinen rooli määrittyi perheen sosiaalistumisen ja koulutuksen avulla. Neuvostoliiton yhteiskunnallisessa rakenteessa nuorten tehtävänä oli toimia kommunismin rakentajina.
Lainsäädäntö lasten työnteosta muuttui Neuvostoliiton aikana. Vuonna 1922 alle 16-vuotiaiden lasten työllistäminen oli kiellettyä. Vain poikkeustapauksissa ammattiliitot ja työnväenliitot saattoivat antaa suostumuksen alle 14–16 -vuotiaiden lasten työnteolle . Vuodesta 1956 lähtien lasinsäädäntö salli 15-vuotiaiden lasten työnteon poikkeustapauksissa, jolloin lapsen piti saada ammattiliiton komitean ja yrityksen suostumus työntekoon. Vuoden 1974 lainsäädännössä määriteltiin edellytykset, joiden täyttyessä yli 14-vuotiaat lapset saivat tehdä töitä. Edellytykseksi katsottiin hyvä terveydentila, huoltajan, lapsen oppilaitoksen ja ammattiyhdistyksen suostumus lapsen työntekoon .
Virallisesti lapsityövoimaa tapahtui koulutusten merkeissä, kun lapsia valmistettiin työelämään. Lasten pakkotyötä tapahtui sadonkorjuun aikana kollektiivisilla maatiloilla. Tällaista toimintaa järjestivät koulut poliittisten viranomaisten pyynnöstä. Tämän tyyppinen pakkotyövoima kohdistui myös kaupunkilaisiin ja teollisuustyöntekijöihin. Vaikka maataloustyöntekijöiden puute aiheutti lapsityövoiman kysyntää, tiukat säädökset estivät lapsityövoiman käyttöä laajassa mittakaavassa muilla aloilla.
Lianyungang

| Lianyungang |
| --- | --- |
 Lianyungangin sijainti Kiinan Jiangsuin maakunnassa
 Lianyungang
 Koordinaatit: 34.5973°N, 119.2161°E 
Valtio:  Kiina
Maakunta:  Jiangsu
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  7 446 km²
Väkiluku (2010):  4 393 482
Aikavyöhyke:  UTC+8
Suuntanumero(t):  +86 (0)518
 
 www.lyg.gov.cn 
Infobox OKVirheellinen NIMI-arvo: 
Lianyungang (kiin. 连云港市, pinyin: Liányúngăng Shì) on prefektuuritason kaupunki Kiinan Jiangsun maakunnan pohjoisosassa. Kaupungin keskusta sijaitsee linnuntietä noin 285 kilometriä maakunnan pääkaupunki Nanjingistä pohjoiseen ja 22 kilometriä Keltaisenmeren rannalta sisämaahan. Kaupungin väkiluku on 4,393 miljoonaa (2010) ja pinta-ala 7 446 neliökilometriä.
Kaupunki rajoittuu idässä Itä-Kiinan mereen; kaupungilla on 170 kilometriä rantaviivaa. Etelässä naapurina ovat Yanchengin ja Huai’anin, lännessä Suqianin ja Suzhoun, sekä pohjoisessa Linyin ja Rizhaon prefektuuritason kaupungit.
Piirikuntatasolla prefektuuri jakautuu seuraavasti:
| --- | --- |
 Kaupunkipiirit (3) Ganyu (赣榆区), 950 486 as.  Haizhou [sis. Xinpu] (海州区), 818 426 as.  Lianyun (连云区), 232 097 as. :  Piirikunnat (3) Donghai (东海县), 952 668 as.  Guannan (灌南县), 622 296 as.  Guanyun (灌云县), 817 509 as. 
Lianyungangin satama on vilkas rahtisatama. Vuonna 2014 se lukeutui maailman 30 suurimman konttisataman ja 30 suurimman rahtisataman joukkoon.
Lianyunin piiriä.
Haiqingin temppelin pagodi.
Lianyungangin itäinen rautatieasema.
Tianwanin ydinvoimalan ykkös- ja kakkosyksiköt.
Lianyungangin satamaa.
Rantanäkymä Xilianin saarelta.
Aiheesta muualla

Kuvia tai muita tiedostoja aiheesta Lianyungang Wikimedia Commonsissa
Lianyungang City Information (erityisesti talouspainotus) (englanniksi) (chinaknowledge.com)
Lianyungang (englanniksi) (jiangsu.net)
China Postal code Jiangsu Province (prefektuuri ja piirikuntataso) (englanniksi) (youbianku.com)
Lianyungangin sataman kotisivut (Arkistoitu – Internet Archive) (kiinaksi) (lygport.com.cn)
Lapsiporno.info

Sivusto nähtynä Welhon verkosta 18. helmikuuta 2008
Lapsiporno.info on suomalaisen Matti Nikin ylläpitämä verkkosivusto, joka käsittelee verkkosensuurin nykytilaa, ongelmia ja tulevaisuuden näkymiä Suomessa. Sivusto on saavuttanut laajaa huomiota sen jouduttua keskusrikospoliisin ylläpitämälle lapsipornon suodatuslistalle helmikuussa 2008.
2. toukokuuta 2011 Helsingin hallinto-oikeus katsoi, että poliisin tulee poistaa sivusto suodatuslistalta, koska laki koskee vain ulkomailla sijaitsevien sivustojen suodatusta.
Tausta

Laki lapsipornografian levittämisen estotoimista tuli voimaan Suomessa 1. joulukuuta 2006. Lakia sovelletaan siten, että keskusrikospoliisi ylläpitää salaista listaa suodatettavista sivustoista, joiden se katsoo sisältävän lapsipornoa. Suodatuksen käyttöönotto on internet-palveluntarjoajille vapaaehtoista, mutta Viestintäministeriö on tuonut esille, että suodatuksen käyttöönotto voidaan muuttaa pakolliseksi tarvittaessa. Saadakseen selville, millaista materiaalia suodatuslistalla on, Matti Nikki kirjoitti ohjelman, joka kävi läpi 100 000 aikuisviihdesivustoa. Näistä poliisin listalle oli joutunut 785 osoitetta, joista vain pieni osa oli Nikin mukaan lapsipornoa. Todistaakseen väitteensä Nikki julkaisi listan nettisivullaan.
Lapsiporno.info poliisin suodatuslistalle

12. helmikuuta 2008 tuli ilmi, että sivusto on lisätty poliisin suodatuslistalle usean Elisan asiakkaan raportoitua asiasta. Keskusrikospoliisi kieltäytyi kommentoimasta, mitkä sivustot listalla ovat ja miksi, mutta rikosylikomisario Lars Henriksson vahvisti, että listalle joutuvat myös kotimaiset sivut, joilla on toimiva linkki ulkomaiselle lapsipornosivulle. Saatuaan selville, että listalle lisätään myös sivustot, joilla on toimiva linkki lapsipornosivustolle, Nikki lisäsi sivustolleen mahdollisuuden näyttää suodatuslista linkkeinä.
Nikkiä epäiltiin avunannosta sukupuolisiveellisyyttä loukkaavan kuvan levittämiseen. Esitutkinta ei kuitenkaan johtanut syytteisiin.
Reaktiot

Electronic Frontier Finland (EFFI) on vaatinut keskusrikospoliisia (KRP) selittämään, miksi sivusto, joka sisälsi ainoastaan artikkeleita ja listan suodatetuista sivustoista, on päätynyt suodatuslistalle. EFFI:n hallituksen jäsen Leena Romppainen: "Jos sivusto sisältäisi jotain laitonta, eikö oikea ratkaisu olisi poistaa se ja saattaa sen ylläpitäjät oikeuden eteen? Sivustohan sijaitsee suomalaisella palvelimella ja ylläpitäjän nimi kerrotaan näkyvästi heti etusivulla." Suurin osa suodatetuista sivustoista sijaitsee joko Yhdysvalloissa tai EU-alueella. "Paikalliset viranomaiset eivät ole näihin sivustoihin puuttuneet, joten joko sivustoilla ei oikeasti ole lapsipornoa tai sitten KRP ei ole vaivautunut asiasta kyseisten maiden viranomaisille ilmoittamaan. Kumpikin vaihtoehto on yhtä hälyttävä" jatkaa Leena Romppainen. EFFI:n Tero Tilus toteaa: "Koko kuvien sensurointihanke on vain silmänkääntötemppu, jolla pyritään lakaisemaan maton alle varsinainen ongelma eli lasten seksuaalinen hyväksikäyttö. Yksi kasvoton virkamies päättää, mitä nettisivuja suomalaisille ei saa näyttää, eikä päätöksistä voi valittaa. Nyt hän näköjään on päättänyt, ettei suodatusta saa kritisoida".
Entinen kansanedustaja Jyrki Kasvi on myös ilmaissut huolensa Lapsiporno.info-sivuston sensurointia kohtaan huomauttamalla, että laki sallii ainoastaan ulkomailla sijaitsevien sivustojen suodatuksen. Hän muistuttaa myös, että liikenne- ja viestintäministeri Susanna Huovinen ajaessaan lakia korosti järjestelmän avoimuutta ja läpinäkyvyyttä.
Apulaisoikeusasiamies Jukka Linstedtille on myös kanneltu Lapsiporno.info-sivuston sensuroinnista.
Hallinto-oikeuden päätös

Helsingin hallinto-oikeus ei olisi suostunut aluksi käsittelemään valitusta, mutta korkein hallinto-oikeus oli määrännyt ottamaan asian käsiteltäväksi.
Kolme vuotta sensuroinnin aloittamisen jälkeen 2. toukokuuta 2011 Helsingin hallinto-oikeus antoi asiasta päätöksen, jonka mukaan Nikin sivustoa ei voitu pitää listalla, koska laki koskee vain ulkomailla sijaitsevia sivustoja.
Sekä Nikki että KRP ovat ilmoittaneet harkitsevansa valittavansa asiasta korkeimpaan hallinto-oikeuteen. Nikki ei ollut tyytyväinen hallinto-oikeuden päätökseen jättää korvaamatta hänen oikeudenkäyntikulunsa. Lisäksi Nikki on kotisivullaan kritisoinut päätöstä siitä, että oikeus ei ottanut kantaa, onko Lapsiporno.info lain tarkoittama lapsipornosivusto.
Aiheesta muualla

Lapsiporno.info
Listan analyysi
Suomalainen sensuuriuutinen leviää maailmalla (Digitoday)
Kimmo Pohjonen

| Kimmo Pohjonen |
| --- | --- |
 Kimmo Pohjonen vuonna 2011.
Henkilötiedot
Syntynyt: 16. elokuuta 1964 (ikä 60)
Ammatti:  muusikko, säveltäjä
Muusikko
Soittimet:  harmonikka
Yhtyeet:  KTU, Kimmo Pohjonen Kluster
Aiheesta muualla
www.kimmopohjonen.com
  [ Muokkaa Wikidatassa ] [ ohje ]  
Kimmo Pohjonen (16. elokuuta 1964 Viiala) on suomalainen harmonikkataiteilija ja säveltäjä. Pohjonen on esiintynyt uransa aikana yli 600 kansainvälisellä festivaalilla ja konserttitaloissa. Pohjosen musiikkia on kuultu improvisaation, rockin, kansanmusiikin, avantgarden ja klassisen musiikin sekä tanssin ja mediataiteen yhteyksissä.
Pohjosen yhteistyökumppaneita ovat olleet muun muassa Kronos-kvartetti, Pat Mastelotto (King Crimson), Trey Gunn, Samuli Kosminen, Sami Kuoppamäki, Timo Kämäräinen, tanssija Minna Tervamäki, Helsinki Nelson -painiryhmä ja ukrainalainen lauluyhtye DakhaBrakha.
Pohjonen aloitti uransa kansanmusiikin parissa mutta on soittanut myös iskelmä- ja rockmusiikkia. Hän on julkaissut lukuisia albumeita. Vuonna 2011 Kronos-kvaretin ja Samuli Kosmisen kanssa yhdessä julkaistu Uniko valittiin Top of the World -albumiksi arvostetussa Songlines Magazinessa. Pohjonen on säveltänyt myös elokuvamusiikkia, tunnetuimpana musiikki elokuvaan Jadesoturi, josta hän sai Samuli Kosmisen kanssa parhaan musiikin Jussin vuonna 2005. Vuonna 2012 Kimmo Pohjosesta julkaistu dokumenttielokuva Soundbreaker on palkittu lukuisilla festivaaleilla, ja sitä on esitetty yli 30 maassa.[lähde? ]
Pohjonen on saanut useita tunnustuksia ja palkintoja. Vuosina 1996–1998 Pohjonen oli vuoden kansanmuusikko. Hän on ollut ehdolla muun muassa BBC Radio 3 Music Awardsissa kolmessa eri kategoriassa vuosina 2002, 2005 ja 2012. Vuonna 2012 Pohjoselle myönnettiin Pro Finlandia -mitali ja Vuoden esteettinen teko -palkinto konsertista romanikatusoittajien kanssa. Pohjonen on ollut ehdolla Pohjoismaiden neuvoston musiikkipalkinnon saajaksi 2013 ja 2015. Vuonna 2016 Pohjonen sai monialaisen taiteen valtionpalkinnon ja Emma-palkinnon.
Diskografia > Studioalbumit

Kielo (1999)
Kalmuk (2002)
Kluster (2002) (Kimmo Pohjonen/Samuli Kosminen Kluster)
Iron Lung (2004)
Uumen (2005) (Kimmo Pohjonen / Eric Echampard)
8 Armed Monkey (2005) (KTU)
Keskusteluja (2006) (Kimmo Pohjonen/Samuli Kosminen Kluster)
Quiver (2008) (KTU)
Uniko (2011) (Kronos Quartet/Kimmo Pohjonen/Samuli Kosminen)
Murhaballadeja (2012) (Heikki Laitinen/Kimmo Pohjonen)
Sensitive Skin (2015)
Diskografia > Vierailut

Ismo Alanko Säätiö, Pulu (1998)
Ismo Alanko Säätiö, Luonnossa (1999)
Ismo Alanko Säätiö, Sisäinen solarium (2000)
Pinnin Pojat (1992)
Pinnin Pojat, Gogo 4 (1994)
Pinnin Pojat, Hala Hoa Hi! (1994)
Erkki Rankaviita ja Pinnin Pojat (1996)
Ottopasuuna (1992)
Ottopasuuna (1993)
Ottopasuuna, Suokaasua "Swampgas" (1996)
Eric Peltoniemi, Suomi (1993)
Suomen miesorkesteri (1993)
Suomen miesorkesteri, Kide (1995)
Suomen miesorkesteri ja Heikki Laitinen (1997)
Toni Rossi & Sinitaivas (1990)
Toni Rossi & Sinitaivas (1992)
Toni Rossi & Sinitaivas (1994)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Yle Elävä arkisto: Pinnin Pojat 1996
Haitarin Hendrix, Yle.fi
Kimmo Pohjonen säveltäjänä, Fono.fi
Kimmo Pohjonen esiintyy Samuli Kosmisen kanssa Maailma kylässä -festivaalissa Helsingissä 2005.
Klaus Åkenpoika Tott

Klaus Åkenpoika Tott tai Clas Åkesson Tott (k. 1590) oli valtaneuvos ja Suomen käskynhaltija. Hän osallistui Venäjän sotaan 1555–1557. Pohjoismaiden seitsenvuotisessa sodassa hän joutui 1565 neljäksi vuodeksi tanskalaisten vangiksi. Hän oli pohjoismaisessa viisikolmattavuotisessa sodassa Virossa 1570–1574 ylipäällikkö ja vuodesta 1572 käskynhaltija. Hän oli koko Suomen käskynhaltija 1576–1577, Etelä-Suomen käskynhaltija 1577–1583, Itä-Suomen käskynhaltija 1587–1590. Hänellä oli useita kihlakunnantuomarin virkoja Suomessa. Karjalan laamanni hän oli 1578–1590. Hän menetti kaikki virat ja läänitykset jouduttuaan epäsuosioon vastustettuaan Juhana III:n suunnitelmia.
Liaocheng

| Liaocheng 聊城市, Liáochéng Shì |
| --- | --- |
 Liaochengin sijainti Kiinan Shandongin maakunnassa
 Liaocheng
 Koordinaatit: 35.5°N, 116.7°E 
Valtio:  Kiina
Maakunta:  Shandong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  8 714 km²
Väkiluku (2010):  5 789 863
Aikavyöhyke:  UTC+8
Postinumero:  252000
Suuntanumero(t):  +86 (0)635
 
 www.liaocheng.gov.cn 
Infobox OKVirheellinen NIMI-arvo: 
Liaocheng (kiin. 聊城市, pinyin: Liáochéng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 100 kilometriä maakunnan pääkaupunki Jinanista länteen. Liaochengin väkiluku on 5,790 miljoonaa (2010) ja pinta-ala 8 714 neliökilometriä.
Liaochengin kaupunki rajoittuu pohjoisessa Xingtain ja Dezhoun, idässä Jinanin, etelässä Tai’anin ja Puyangin prefektuuritason kaupunkeihin.
Paikallishallinnollinen jako.
Piirikuntatasolla kaupunki jakautuu kahdeksaan osaan seuraavasti (numerointi kuten kuvassa)
| --- | --- |
 Kaupunkipiiri (1) 1. Dongchangfu Piirikuntatason kaupunki (1) 8. Linqing :  Piirikunnat (6) 2. Yanggu  3. Shenxian  4. Chiping  5. Dong’e  6. Guanxian  7. Gaotang 
Kaupunki sijaitsee Keisarinkanavan varrella; kanava nostettiin maailmanperintölistalle vuonna 2014. Nähtävyyksiin lukeutuvat esimerkiksi Kiinan kanavakulttuurin museo, Shanshanin (Shanxin ja Shaanxin maakuntien yhteisnimitys) kiltahallin rakennukset (1734) ja Jingyangin harjanne, joka tunnetaan sekä eräänä Longshanin kulttuurin paikkana että klassisen kiinalaisen kirjallisuuden kuvaamana tapahtumapaikkana.
Tulviva Suuri kanava Shanshanin kiltahallin luona.
Shanshanin kiltahallin (1734) sisäänkäynti.
Linqingin läntinen moskeija.
Aiheesta muualla

Kuvia tai muita tiedostoja aiheesta Liaocheng Wikimedia Commonsissa
Liaocheng (Shandong) City Information (erityisesti talouspainotus) (englanniksi) (chinaknowledge.com)
China Postal Code Shandong Province (prefektuuri ja piirikuntataso) (englanniksi) (youbianku.com)
Klaus Åkenpoika Tott (1630–1674)

Klaus Åkenpoika Tott
Claes Tott (1630–1674) oli kreivi, sotapäällikkö ja Liivinmaan kenraalikuvernööri.
Tott oli kuningatar Kristiinan suosikki ja sai siksi kreivin arvon 1652. Tuona vuonna Kristiina lahjoitti hänelle myös Maksamaalla sijainneen Tottesundin kartanon. Sotamarsalkka hänestä tuli 1665. Hän oli diplomaattina Pariisissa ja kuului ulkopoliittisesti ranskalaissuuntauksen kannattajiin. Hän oli Ruotsin kaakkoisten sotavoimien päällikkö.
Tottin isä oli Åke Tott.
Aiheesta muualla

Nordisk familjebok Projekt Runeberg
Kotivuori, Yrjö: Claes Tott. Ylioppilasmatrikkeli 1640–1852. Helsingin yliopiston verkkojulkaisu 2005.
Keski-Savon Pateri

| Pateri |
| --- | --- |

Koko nimi:  Keski-Savon Pateri
Perustettu:  1994
Kenttä:  Varkauden Liikuntahalli, Varkaus Pieksämäen Urheilutalo Pieksämäki
– kapasiteetti:  800 istumapaikkaa (Varkaus) 1000 paikkaa (Pieksämäki)
Infobox OKVirheellinen NIMI-arvo: 
Keski-Savon Pateri on vuonna 1992 toimintansa aloittanut varkautelais-pieksämäkeläinen lentopalloseura. Seura perustettiin nimellä Pateri Varkauden Tarmon ja Pieksämäen NMKY:n yhteisseuraksi. Kesäkuun alussa 1994 seura rekisteröitiin itsenäiseksi.
Paterin paras kausi on ollut 1998–99, kun joukkue voitti tuplamestaruuden viemällä sekä SM-liigan että Suomen Cupin kultaa. Tuolloin joukkuetta luotsasi Reino Kosonen. Kaudella 2000 Pateri pelasi myös maailman arvostetuimmassakenen mukaan? seurajoukkuekilpailussa, Mestareiden liigassa.
Paterin ehkä kuuluisin pelaaja on ollut Henrik Kosonen, joka oli voittamassa Paterille mestaruuden ja on ollut tuomassa muita mitaleja. Maajoukkueen nykyinen passari Mikko Esko on myös pelannut Paterissa, ja voittanut mestaruuden yhdessä Kososen kanssa vuonna 1999. Henrik Kosonen valmensi Pateria kaudesta 2002 lähtien kauteen 2009.
Vuonna 2009 Pateri muodosti Savonlinnan East Volleyn kanssa yhteisen liigajoukkueen Saimaa Volleyn, joka kaudesta 2009–2010 kauteen 2013–2014 pelasi Paterin paikalla liigassa. Tämän jälkeen Pateri vuokrasi liigapaikan LEKA Volleylle, uudelle Kuopiolaiselle lentopalloseuralle.
Saavutukset

Suomen mestaruus 1999
SM-pronssia 1998, 2000
Suomen Cup-mestaruus 1997, 1999
Suomen Cup-hopeaa 1998, 2000
SM-liigaan nousu 2008
Historia

Tie Paterin joukkueen perustamiseen syntyi kun paikallinen Varkauden Tarmo ei pystynyt jatkamaan huippulentopallotoimintaansa. Lentopallomenestykseen tottuneet pieksämäkeläiset sekä varkauslaiset halusivat saada lentopallon jatkumaan kaupungissa, joten perustettiin täysin uusi seura nimeltä Pateri, joka peri Tarmon SM-liigapaikan. Joukkueen valmentajaksi tuli huippukäskyttäjä Reino Kosonen, ja joukkue asetti tavoitteekseen SM-mitalin. Kausi sujuikin hyvin aina pudotuspeleihin asti, jolloin Paterin kohtaloksi tuli avainpelaaja Jarkko Syrjäsen loukkaantuminen ja joukkue putosi mitalipeleistä. Myöskään seuraavalla kaudella SM-liigassa joukkue ei saavuttanut mitalia.
Historia > Uuden Paterin aika

Kun mitaleja ei ollut paikkakunnalle kahteen kauteen saatu, seurajohto päätti hankkia kovan luokan joukkueen, mikä ei kuitenkaan saavuttanut menestystä. Uusi merkittävä tapahtuma tapahtui kuitenkin kun Pateri itsenäistyi täysin omaksi seurakseen eikä toiminut enää Tarmon alaisuudessa.
Kesällä 1995 Pateri hankki riveihinsä muun muassa latvialaisen Guntis Atarsin sekä Reino Kososen pojan Henrikin. Joukkue kärsi jälleen kauden edetessä pahoja loukkaantumisia, ja pelaajat olivat vähissä. Puolivälieriin Pateri kuitenkin tiensä raivasi, mutta Isku pamautti Paterin kesälomalle suoraan kahdessa ottelussa Ain Porkin johdolla pääosin torjumalla Timo Parkkalin ja Henrik Kososen. Paterin lopullinen sijoitus oli 5. ja hätäisimmät seuraajat alkoivat puhua "ikuisesta viitosesta"
Historia > Uusi yritys

Seuraavaa kautta valmisteltaessa Reijo Sorvoja ja Olli Nenonen päättivät lopettaa pääsarjatason palloilun. Myös Henrik Kosonen lähti pelaamaan Ranskaan ammattilaiseksi. Tilalle Pateri sai Petteri Häyrisen PPS:stä, Agris Jurensin Latviasta, venäläisen Viktor Stanoulevitsin Torniosta sekä Aki Törmäsen. Valmentajana jatkoi uskollisesti Reino Kosonen. Joukkue pelasi jälleen sarjan keskikastissa, ja oli hyvää vauhtia etenemässä pudotuspeleihin, joiden kautta mitalin yrittämiseen. Mutta juuri tärkeimmissä otteluissa ote hyytyi. Pateri hävisi ensimmäisen puolivälierän Loimua vastaan, mutta onnistui voittamaan Loimun kotisalissaan ja niin ratkaisu siirtyi kolmanteen otteluun. Kolmannen ottelun Pateri kuitenkin hävisi joutuen näin ennenaikaiselle kesälomalle.
Historia > Mitaliputki

Kaudella 1997–1998 Pateri voitti Suomen Cupin, kun se voitti finaalissa KuPS-Volleyn. Joukkuetta valmensi Reino Kosonen. Seuraavalla kaudella Pateri pelasi jälleen Suomen cupin voitosta KuPS-Volleyn kanssa finaalissa. Tällä kertaa KuPS-Volley voitti otteluvoitoin 2-0. Lisäksi Pateri voitti SM-pronssia. Kaudella 1999–2000 Pateri voitti historiansa ensimmäisen suomenmestaruuden sekä Suomen Cupin kultaa. Kaudella 2000–2001 Pateri voitti SM-pronssin liigassa, sekä Suomen cupin hopean häviten KuPS-Volleylle. Joukkue pelasi lisäksi Lentopallon Mestareiden liigassa. Joukkue ei kuitenkaan menestynyt, koska kärsi loukkaantumisista juuri pelien aikoihin. Reino Kosonen päätti lopettaa valmentajauransa ja siirtyä eläkkeelle kauden jälkeen. Pateri putosi ykkössarjaan kauden 2006–2007 päätteeksi.
Historia > Kohujoukkue

Heti putoamisen jälkeen Keski-Savon Pateri päätti nousta takaisin liigaan kaudeksi 2008–2009. Joukkueen budjetti kaksinkertaistui edelliskaudesta, kun joukkueen taakse ilmestyi nimettömänä pysytellyt rahoittaja.
Pateri lähti 1-sarjaan kaudelle 2007–2008 lähes kokonaan ulkomaalaisilla pelaajilla. Seura hankki peräti seitsemän ulkomaalaista pelaajaa joukkueeseensa. Seura hankki Argentiinasta neljä pelaajaa sekä maajoukkuepelaajat Norjasta ja Libanonista. Lisäksi Pateri täydensi joukkuettaan unkarilaisella pelaajalla ja muutamalla suomalaisella pelaajalla.
Paterin hankkimat ulkomaalaisvahvistukset herättivät suurta keskustelua mediassa. Lentopallon 1-sarjassa ei ollut ennen kautta 2008–2009 ulkomaalaisia rajoittavaa sopimusta toisin kuin lentopallon SM-liigassa. Paterin tavoite sarjassa oli nousta takaisin SM-liigaan. Pateri aikoi pelata ulkomaalaisvahvistuksillaan mikäli joukkue selviytyisi liigakarsintoihin. Suomen Lentopalloliitto kielsi ulkomaalaisvahvistukset liigakarsinnoista kaudeksi 2008-2009
Pateri ei hävinnyt kauden 2007–2008 runkosarjassa yhtään ottelua ja hävisi vain kuusi erää. Joukkue pääsi SM-liigan karsintoihin. Pateri kohtasi karsintoihin pääsystä pelatuissa pudotuspeleissä Himangan Urheilijat, jonka joukkue voitti molemmissa otteluissa 3-0. Liigakarsinnat Pateri aloitti voittamalla liigajoukkue Vaasan Kiiston selvänumeroisesti 3-0 ja heti perään toisen liigajoukkueen Valkeakosken Isku-Veikot 3-1. Lopulta Paterin nousu ratkesi jo kolmannessa ottelussa, kun se voitti Oulun Ettan erin 3-0. Loput liigakarsinta pelit Pateri voitti myös ja pääsi SM-liigaan takaisin häviämättä yhtään peliä koko kauden aikana. Paterin voitettujen ja hävittyjen erien suhde oli 81-11.
Kaudelle 2008–2009 Pateri on tehnyt sopimukset edelliskauden pelaajien Juan Cruz Aramburun, John Abi Chedidin, Petri Piiroisen ja Teemu Tuomisen kanssa. Uusina pelaajina joukkueeseen tulevat Ville Juntura ja Atte Kyrölä Salon Piivolleysta.
Historia > 2009–2010

Kaudeksi 2009/2010 Pateri luopui liigapaikastaan ja muodostaa ykkössarjassa pelanneen Savonlinnan East Volleyn kanssa yhteisen eteläsavolaisen liigajoukkueen, joka pelaa pääosan kotiotteluistaan Savonlinnassa. Joukkuetta valmentaa East Volleytä valmentanut Vodek Sadalski.
Tunnettuja pelaajia

Mikko Esko
Antti Esko
Henrik Kosonen
Antti Siltala
Konstantin Shumov
Anssi Hakala
Pasi Hyvärinen
Janis Plavinskis
Aiheesta muualla

Paterin kotisivut (Arkistoitu – Internet Archive)
Joukkueen aloituskokoonpano koostui vain kahdesta suomalaispelaajasta kaudella 2008.
Klaus von Klitzing

| Klaus von Klitzing |
| --- | --- |

Henkilötiedot
Syntynyt: 28. kesäkuuta 1943 Środa Wielkopolska, Puola
Kansalaisuus:   Saksalainen
Koulutus ja ura
Tutkinnot:  Würzburgin yliopisto
Väitöstyön ohjaaja:  Gottfried Landwehr
Instituutti:  Münchenin yliopisto Max Planck -instituutti
Tutkimusalue:  Fysiikka
Palkinnot:   Nobelin fysiikanpalkinto (1985)
Klaus von Klitzing (s. 28. kesäkuuta 1943) on saksalainen fyysikko. Hän on Max Planck -instituutin tutkija. Klitzing sai Nobelin fysiikanpalkinnon vuonna 1985 sähkövirran ja magneettikentän väliseen jännitteeseen liittyvän niin sanotun kvantti-Hall-ilmiön tutkimisesta.
Klaus von Klitzing syntyi vuonna 1943 saksalaisten miehittämässä Puolassa. Hän suoritti perustutkintonsa Braunschweigin yliopistossa ja jatkoi tohtoriksi Würzburgin yliopistossa. 1970-luvulla hän työskenteli Oxfordissa ja Grenoblessa, 1980-luvun alussa Münchenin yliopistossa ja vuodesta 1986 johtajana Stuttgartin Max Planck -instituutissa.
Hän sai Nobelin palkinnon vuonna 1985 havainnostaan, että tietyissä olosuhteissa johtimen sähkönjohtavuus on kvantittunut eli muuttuu hyppäyksittäin, ei tasaisesti. Tuon hyppäyksen suuruus riippuu atomiydintä kiertävän elektronin nopeudesta suhteessa valonnopeuteen. Von Klitzingin kokeiden avulla toiset tutkijat saattoivat tutkia komponenttien sähkönjohtavuutta ennennäkemättömällä tarkkuudella.
Kaukosen työväentalo

| Kaukosen työväentalo |
| --- | --- |
Osoite:  Tökärintie, 99110 Kaukonen
Sijainti:  Kaukonen, Kittilä
Koordinaatit:  67°28′56″N, 24°54′11″E
Valmistumisvuosi:  1947
Omistaja:  SKP:n Kaukosen osasto
Runkorakenne:  osittain hirsi, osittain puurunkoinen
Julkisivumateriaali:  lauta
Kerrosala:  250 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaukosen työväentalo sijaitsee Kaukosen kylässä Kittilässä. Talon omistaa SKP:n Kaukosen osasto.